stanford-oval/wikipedia huggingface dataset:
ตัวผกผันการบวก
นิยามทั่วไป

กำหนดให้เครื่องหมายบวก + เป็นการดำเนินการทวิภาคการบวกที่มีสมบัติการสลับที่  x+y=y+x ซึ่งการดำเนินการดังกล่าวสามารถกระทำได้บนสมาชิกเป็นกลาง o เช่น  x+o=o+x=x และมีเพียงหนึ่งเดียว  o'=o'+o=o ดังนั้นหากมีค่า x และ x'  ที่ทำให้เงื่อนไขนี้เป็นจริง
จะเรียก x'  ว่าเป็นตัวผกผันการบวกของ x (หรือในทางกลับกัน) และตัวผกผันการบวกนี้ก็จะมีเพียงหนึ่งเดียวสำหรับทุกๆ จำนวนจริง
ถ้าหาก + มีสมบัติการเปลี่ยนกลุ่ม  (x+y)+z=x+(y+z) ตัวผกผันการบวกก็ยังคงมีเพียงหนึ่งเดียว คือ
ตัวผกผันการบวกเขียนแทนด้วย −x และเราสามารถเขียน x − y เป็นการลบแทน x + (−y) ก็ได้
ดูเพิ่ม

เอกลักษณ์การบวก
ตัวผกผันการคูณ (อินเวิร์สการคูณ)
ทีโน เมเวส

| ทีโน เมเวส |
| --- | --- |
เกิด:  (1983-04-05) 5 เมษายน ค.ศ. 1983 (41 ปี) เบอร์ลิน, ประเทศเยอรมัน
อาชีพ: นักแสดงชาย
ปีปฏิบัติงาน: 2002–ปัจจุบัน
ทีโน เมเวส (เกิด 5 เมษายน ค.ศ. 1983) เป็นนักแสดงชายชาวเยอรมัน ซึ่งทีโนแสดงภาพยนตร์มากถึง 40 เรื่อง ตั้งแต่ปี ค.ศ. 2002
ผลงานที่ได้รับการคัดเลือก

| ปี | เรื่อง |
| --- | --- |
2013: Zur Sache, Macho!
2011: 205 – Room of Fear
2008: The Red Baron
2008: The Wave
2003: Liegen lernen
2002: Do Fish Do It?
แหล่งข้อมูลอื่น

ทีโน เมเวส ที่อินเทอร์เน็ตมูวีเดตาเบส
ธาตรี สีหา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ส.อ. ธาตรี สีหา
วันเกิด:   (1983-01-07) 7 มกราคม ค.ศ. 1983 (41 ปี)
สถานที่เกิด:  นครพนม ประเทศไทย
ส่วนสูง:  1.71 m (5 ft 7 1⁄2 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  นครราชสีมา ยูไนเต็ด
หมายเลข:  26
สโมสรอาชีพ*
| ปี |  ทีม |  ลงเล่น |  (ประตู) |
| 2006-2014 |  อาร์มี่ ยูไนเต็ด |  92 |  (41) |
| 2014–2015 |  ศรีสะเกษ |  46 |  (8) |
| 2016–2017 |  หนองบัว พิชญ |  21 |  (2) |
| 2018 |  ศรีสะเกษ |   |   |
| 2019 |  บ้านค่าย ยูไนเต็ด |  29 |  (16) |
| 2020– |  นครราชสีมา ยูไนเต็ด |  23 |  (11) |
ทีมชาติ‡
| 2001-2012 |  ไทย |  6 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ กุมภาพันธ์ 26, 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ พฤศจิกายน 11, 2012
สิบเอก ธาตรี สีหา (เกิด 7 มกราคม พ.ศ. 2526) เป็นนักฟุตบอลชาวไทย  ในตำแหน่งกองหน้า
ทัตสึยะ โยเนยามะ

| ทัตสึยะ โยเนยามะ> ข้อมูลส่วนบุคคล |
| --- | --- |
ชื่อเต็ม: ทัตสึยะ โยเนยามะ
ชื่อเล่น: ทัตสึยะ (タツヤ)
สัญชาติ:  ญี่ปุ่น
เกิด:  (1986-09-23) 23 กันยายน ค.ศ. 1986 (38 ปี) รันซัง อำเภอฮิกิ จังหวัดไซตามะ ประเทศญี่ปุ่น
ส่วนสูง: 1.84 m (6 ft 0 in)*
น้ำหนัก: 80 kg (176 lb)
กระโดดตบ: 330 ซม.
บล็อก: 315 ซม.
ข้อมูล
ตำแหน่ง: ตัวดีด้านนอก
สโมสรปัจจุบัน: ซันโตรีซันเบิร์ดส์
หมายเลข: 20
อัปเดทล่าสุด: 7 กุมภาพันธ์ ค.ศ. 2015
ทัตสึยะ โยเนยามะ (ญี่ปุ่น: 米山達也; โรมาจิ: Tatsuya Yoneyama; 23 กันยายน ค.ศ. 1986 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดซันโตรีซันเบิร์ดส์
ประวัติ

ทัตสึยะ โยเนยามะ สำเร็จการศึกษาจากโรงเรียนมัธยมซากาโดนิชิ จังหวัดไซตามะ และมหาวิทยาลัยวิทยาศาสตร์และการกีฬานิปปง โดยในการแข่งขันอินเตอร์คอลเลจเขาได้มีส่วนช่วยในการพาทีมชนะมหาวิทยาลัยโทไกได้ถึง 2 สมัยซ้อน (ในปี ค.ศ. 2007 - 2008)
ในปี ค.ศ. 2008 เขาได้เข้าร่วมสังกัดสโมสรซันโตรีซันเบิร์ดส์ ส่วนในปี ค.ศ. 2009 เขาได้รับเลือกให้เป็นตัวแทนทีมญี่ปุ่น
เขายังเป็นน้องชายของยูตะ โยเนยามะ ซึ่งเป็นผู้เล่นสังกัดสโมสรโทเรย์แอร์โรส์
สังกัดสโมสร

โรงเรียนมัธยมซากาโดนิชิ
มหาวิทยาลัยวิทยาศาสตร์และการกีฬานิปปง
ซันโตรีซันเบิร์ดส์ (2008-)
ดูเพิ่ม

ยูตะ โยเนยามะ (พี่ชาย)
แหล่งข้อมูลอื่น

Vリーグ 公式プロフィール เก็บถาวร 2016-03-04 ที่ เวย์แบ็กแมชชีน
サントリーサンバーズ 選手プロフィール เก็บถาวร 2010-02-26 ที่ เวย์แบ็กแมชชีน
ตู้ ปณ.

ตู้ ปณ. อาจหมายถึง
ตู้ไปรษณีย์เช่า (P.O. box) ตู้ที่อยู่ในที่ทำการไปรษณีย์สำหรับรับจดหมายปริมาณมาก
ตู้ไปรษณีย์ (post box หรือ mailbox) ตู้สำหรับหย่อนจดหมายตามข้างถนน
ธรรมนูญการปกครองราชอาณาจักร พุทธศักราช 2502

| ธรรมนูญการปกครองราชอาณาจักร พุทธศักราช 2502 |
| --- | --- |

ข้อมูลทั่วไป
ผู้ลงนาม: พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันลงนาม: 28 มกราคม พ.ศ. 2502
ผู้ลงนามรับรอง: จอมพล สฤษดิ์ ธนะรัชต์  (หัวหน้าคณะปฏิวัติ)
วันลงนามรับรอง: 28 มกราคม พ.ศ. 2502
วันประกาศ: 28 มกราคม พ.ศ. 2502   (ราชกิจจานุเบกษา เล่ม ๗๖/ตอนที่ ๑๗/หน้า ๑/๒๘ มกราคม ๒๕๐๒) 
วันเริ่มใช้: 28 มกราคม พ.ศ. 2502
ท้องที่ใช้:  ราชอาณาจักรไทย
การร่าง
ชื่อร่าง: ธรรมนูญการปกครองราชอาณาจักร พุทธศักราช 2502
ผู้ยกร่าง: สภาร่างรัฐธรรมนูญ
การยกเลิก
ประกาศใช้ รัฐธรรมนูญแห่งราชอาณาจักรไทย พุทธศักราช 2511
กฎหมายที่เกี่ยวข้อง
รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495   คำสั่งและประกาศของคณะปฏิวัติปี พ.ศ. 2501-2502   รัฐธรรมนูญแห่งราชอาณาจักรไทย พุทธศักราช 2511
ธรรมนูญการปกครองราชอาณาจักร พุทธศักราช 2502 รัฐธรรมนูญแห่งราชอาณาจักรไทยฉบับที่ 7 ประกาศใช้เมื่อวันที่ 28 มกราคม พ.ศ. 2502 โดยมี จอมพลสฤษดิ์ ธนะรัชต์ หัวหน้าคณะปฏิวัติเป็นผู้ลงนามรับสนองพระบรมราชโองการ
โดยธรรมนูญการปกครองราชอาณาจักรฉบับนี้มีทั้งสิ้น 20 มาตราโดยมาตราที่สำคัญที่สุดคือมาตรา 17 ที่ได้ให้อำนาจของนายกรัฐมนตรีทั้งในทางบริหาร นิติบัญญัติ และตุลาการ
ธรรมนูญการปกครองราชอาณาจักรฉบับนี้ประกาศใช้มายาวนานถึง 9 ปี 4 เดือน 23 วันจึงได้ถูกยกเลิกไปเมื่อได้มีการประกาศใช้ รัฐธรรมนูญแห่งราชอาณาจักรไทย พุทธศักราช 2511 เมื่อวันที่ 20 มิถุนายน พ.ศ. 2511
แหล่งข้อมูลอื่น

ปรีดี หงษ์สต้น. “เชือดไก่ให้ลิงดู: รัฐไทยกับการทำลายศัตรูด้วยนาฏกรรม.” วารสารประวัติศาสตร์ ธรรมศาสตร์ 1, 2 (ต.ค. 2557-มี.ค. 2558), น. 53-99.
ตู้ เหวย์หมิง

ศาสตราจารย์ตู้ เหวย์หมิง (พินอิน: Dù Wéimíng ค.ศ. 1940 – ปัจจุบัน) เป็นนักคิดสมัยใหม่ ซึ่งมีอิทธิพลอย่างกว้างขวางและลึกซึ้งต่อการศึกษาทำความเข้าใจแนวคิดขงจื๊อในปัจจุบัน  การที่ได้ชื่อว่าเป็นนักคิดขงจื๊อสมัยใหม่ก็เพราะว่าเป็นผู้ที่อาศัยแนวคิดและทฤษฏีสมัยใหม่มาใช้ในการอธิบายแนวคิดขงจื๊อ นอกจากนี้การที่ตู้เหวย์หมิงได้รับการอบรมบ่มเพาะความรู้ความเข้าใจแนวคิดขงจื๊อเป็นอย่างดีจากนักคิดขงจื๊อสมัยใหม่อันประกอบด้วย โหมวจงซาน สวี่ฟูกวน และถังจวินอี้ ก็ย่อมช่วยให้ตู้เหวย์หมิงเกิดความศรัทธาอย่างมั่นคงและเชื่อมั่นอย่างแรงกล้าว่าแนวคิดขงจื๊อยังคงสามารถสร้างคุณูปการต่อสังคมสมัยใหม่ แต่ในขณะเดียวกัน สภาพสังคมตลอดจนเงื่อนไขต่างๆ ที่แปรเปลี่ยนไป ก็ทำให้ตู้เหวย์หมิงตระหนักถึงข้อบกพร่องของแนวคิดขงจื๊อที่ยังมีอยู่มาก ด้วยเหตุนี้นอกจากการพัฒนาแนวคิดขงจื๊อจากรากฐานดังเดิมแล้วนั้น  ตู้เหวย์หมิงยังเปิดกว้างทางความคิดและยังประนีประนอมกับแนวคิดและทฤษฎีตะวันตกสมัยใหม่ เพื่อให้แนวคิดขงจื๊อเกิดน้ำหนักน่าเชื่อถือสอดคล้องเหมาะสมกับบริบททางสังคมสมัยใหม่ และสามารถสร้างคุณูปการต่อสังคมโลกแบบพหุวัฒนธรรมได้อย่างสมภาคภูมิในฐานะวัฒนธรรมทางความคิดของชนชาติจีน
ทางด่วนในประเทศสิงคโปร์

แผนที่แสดงทางด่วนและทางกึ่งพิเศษในประเทศสิงคโปร์
ทางด่วนในประเทศสิงคโปร์ เป็นถนนพิเศษที่ช่วยให้ผู้ขับขี่รถยนต์สามารถเดินทางจากเขตเมืองไปยังเขตอื่น ๆ ได้อย่างรวดเร็ว ทั้งหมดเป็นทางคู่และมีทางแยกต่างระดับ ปกติแล้วจะมีช่องจราจรฝั่งละ 3 ถึง 4 ช่องจราจร บางแห่งมี 2 ช่องจราจร และ 5 ช่องจราจร บริเวณทางแยกต่างระดับของทางด่วนในบางแห่ง ทางด่วนในสิงคโปร์มีทั้งหมด 10 สาย รวมถึงทางด่วนท่าจอดเรือชายฝั่งสายใหม่ ซึ่งความเป็นไปได้ของการเพิ่มขึ้นของทางด่วนกำลังเป็นไปอย่างต่อเนื่อง
การก่อสร้างของทางด่วนสายแรก ทางด่วนแพนไอแลนด์ เริ่มขึ้นในปี พ.ศ. 2509 จนกระทั่งในปี พ.ศ. 2557 สิงคโปร์มีทางด่วนระยะทางรวม 163 กิโลเมตร
ระบบทางด่วนของประเทศสิงคโปร์มีการเชื่อมต่อกับทางด่วนในประเทศมาเลเซีย โดยเชื่อมทางทางด่วนอาเยร์ราจาห์กับจุดเชื่อมต่อแห่งที่ 2 ในประเทศมาเลเซีย และทางด่วนบูกิตติมะห์เชื่อมต่อกับทางหลวงสกุไดผ่านยะโฮร์-สิงคโปร์คอสเวย์
รายชื่อทางด่วน

| อันดับ | ชื่อทางด่วน | ตัวย่อ | เปิดให้บริการ | ระยะทาง | ปลายทาง | หมายเหตุ |
| --- | --- | --- | --- | --- | --- | --- |
| 1 | Pan Island Expressway | PIE | 1966 | 42.8 กิโลเมตร | ท่าอากาศยานจางีสิงคโปร์, ECP   Tuas, AYE | ทางด่วนที่ยาวที่สุดและเก่าแก่ที่สุดในสิงคโปร์ |
| 2 | Ayer Rajah Expressway | AYE | 1988 | 26.5 กิโลเมตร | Keppel   Tuas Checkpoint, Tuas Second Link | ตัดการเชื่อมต่อจาก ECP เมื่อวันที่ 29 ธันวาคม พ.ศ. 2556 |
| 3 | North South Expressway | NSE | 2020 | 21.5 กิโลเมตร | Admiralty Road West   ECP, Republic Avenue และ Nicoll Highway | อยู่ในการก่อสร้าง แล้วเสร็จในปี พ.ศ. 2563 |
| 4 | East Coast Parkway | ECP | 1974 | 20 กิโลเมตร | ท่าอากาศยานจางีสิงคโปร์, PIE   Marina Boulevard | ตัดการเชื่อมต่อกับ AYE เมื่อวันที่ 29 ธันวาคม พ.ศ. 2556 ทำให้มีระยะทางสั้นลง |
| 5 | Central Expressway | CTE | 1989 | 15.8 กิโลเมตร | SLE   AYE | ทางด่วนสายนี้มีอุโมงค์ 2 แห่ง ได้แก่ อุโมงค์กัมปงจาวา และอุโมงค์ชินสวี รวมเส้นทางกับ SLE |
| 6 | Tampines Expressway | TPE | 1989 | 14 กิโลเมตร | SLE, CTE   PIE   Upper Changi Road East |  |
| 7 | Kallang-Paya Lebar Expressway | KPE | 2008 | 12 กิโลเมตร | MCE, ECP   TPE | ทางด่วนสายนี้มีอุโมงค์ที่ยาวที่สุดในสิงคโปร์ |
| 8 | Seletar Expressway | SLE | 1990 | 10.8 กิโลเมตร | BKE, Turf Club Ave   CTE | รวมเส้นทางกับ CTE |
| 9 | Bukit Timah Expressway | BKE | 1986 | 10 กิโลเมตร | PIE   Woodlands Checkpoint, Johor–Singapore Causeway |  |
| 10 | Kranji Expressway | KJE | 1994 | 8 กิโลเมตร | BKE   PIE |  |
| 11 | Marina Coastal Expressway | MCE | 2013 | 5 กิโลเมตร | AYE   Tanjong Rhu, KPE | ทางด่วนใต้ทะเลสายแรกของสิงคโปร์ |
ทางด่วนอาเยร์ราจาห์
ทางด่วนแพนไอแลนด์
ทางด่วนบูกิตติมะห์เป็นส่วนหนึ่งของทางหลวงสายเอเชีย
จังหวัดอาโอโมริ

จังหวัดอาโอโมริ (ญี่ปุ่น: 青森県; โรมาจิ: Aomori-ken) เป็นจังหวัดตั้งอยู่เหนือสุดของเกาะฮนชู อยู่ในภาคโทโฮกุของประเทศญี่ปุ่น เมืองหลวงของจังหวัดคือนครอาโอโมริ
ประวัติศาสตร์ > ก่อนสงครามโลก

ก่อนการฟื้นฟูเมจิใน ค.ศ. 1868 บริเวณในจังหวัดอาโอโมรินั้นเคยเป็นส่วนหนึ่งของแคว้นมุตสึ จนกระทั่งในยุคเอโดะ ตระกูลฮิโรซากิได้เริ่มก่อสร้างท่าเรือในบริเวณนครอาโอโมริในปัจจุบัน เนื่องจากบริเวณใกล้เคียงเป็นป่าไม้ที่มีความอุดมสมบูรณ์ซึ่งทำให้เรือที่เข้ามายังท่าสามารถใช้เป็นหลักเขตได้ ป่าไม้ที่ใช้เป็นหลังเขตเหล่านี้ถูกเรียกว่า อาโอะ-โมริ ซึ่งต่อมากลายเป็นชื่อเมือง จังหวัดอาโอโมริได้รับการจัดตั้งขึ้นในปี 1871 และเมืองอาโอโมริได้รับการจัดตั้งขึ้นในปี 1889 ต่อมามีการยกฐานะเมืองอาโอโมริขึ้นเป็นนครในปี 1898 ด้วยประชากรราว 28,000 คน
ในเดือนพฤษภาคม 1910 เกิดไฟไหม้ครั้งใหญ่ขึ้นที่เขตยาซูกาตะ และด้วยกระแสลมที่แรงทำให้ไฟลุกลามไปอย่างรวดเร็วและทำลายเขตเมืองเกือบทั้งหมด บ้านเรือนกว่า 5,246 หลังและโกดังกว่า 157 แห่งถูกทำลาย อย่างไรก็ตาม เมืองอาโอโมริก็ได้ถูกทำลายลงอีกครั้งในช่วงสงครามโลกครั้งที่สองจากการทิ้งระเบิดเพลิงของสหรัฐอเมริกาโดยเครื่องบินบี-29 ซึ่งทำลายเขตเมืองไปกว่า 90%
ประวัติศาสตร์ > หลังสงครามโลก

หลังสงครามโลก รัฐบาลญี่ปุ่นได้มีความคิดที่จะเชื่อมเกาะฮนชูกับเกาะฮกไกโดเข้าด้วยกัน และเกิดเป็นโครงการอุโมงค์เซกังขึ้นมา โครงการนี้สร้างเสร็จในปี 1985 โดยใช้เวลาก่อสร้างกว่า 23 ปีด้วยงบประมาณ 7 แสนล้านเยนและกลายเป็นอุโมงค์ที่ยาวที่สุดในโลก
สามปีภายหลังอุโมงค์ก่อสร้างเสร็จในวันที่ 3 มีนาคม 1988 ก็เริ่มมีการเดินรถไฟผ่านอุโมงค์เป็นวันแรก และเป็นวันสุดท้ายที่เรือเฟอร์รี่ข้ามฟากเซกังซึ่งให้บริการมากว่า 80 ปีให้บริการ
ภูมิศาสตร์และการปกครอง

จังหวัดอาโอโมริถือเป็นจังหวัดที่ตั้งอยู่ทางเหนือที่สุดของเกาะฮนชู และอยู่คนละฟากกับจังหวัดฮกไกโดโดยมีช่องแคบสึงารุคั่นไว้อยู่ ทางใต้มีเขตติดต่อกับจังหวัดอากิตะและอิวาเตะ และทางตะวันออกเฉียงเหนือของจังหวัดมีลักษณะเหมือนรูปขวานยื่นลงไปในทะเล โดยที่บริเวณสันขวานนั้นเป็นชายฝั่งคาบสมุทรชิโมะกิตะ
ทะเลสาบโทวาดะซึ่งเป็นแอ่งภูเขาไฟรูปกระจาดบริเวณทางใต้ของจังหวัดอาโอโมรินั้นยังกินพื้นที่คาบเกี่ยวกับจังหวัดอากิตะ โดยมีธารน้ำออกไหลเป็นแม่น้ำโออิราเซะซึ่งจะไหลไปออกมหาสมุทรแปซิฟิกที่นครอาโอโมริ
ภูมิศาสตร์และการปกครอง > เขตการปกครอง

จังหวัดอาโอโมริประกอบด้วย 10 นคร 8 อำเภอ 22 เมือง และ 8 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2560 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดย 10 นครในจังหวัดอาโอโมริมีพื้นที่รวมกัน 4,584.81 ตารางกิโลเมตร หรือคิดเป็นร้อยละ 47.53 ของพื้นที่จังหวัด และมีประชากรรวม 1,013,321 คน หรือคิดเป็นร้อยละ 77.46 ของประชากรทั้งจังหวัด
ภูมิศาสตร์และการปกครอง > เขตการปกครอง > นคร

| นคร | ภาษาญี่ปุ่น | โรมาจิ | พื้นที่ (ค> ศ. 2017) | ประชากร (ค> ศ. 2015) | ความหนาแน่น (คน/ตร> กม.) |
| --- | --- | --- | --- | --- | --- |
| โกโชงาวาระ | 五所川原市 | Goshogawara-shi | 404.20 | 55,181 | 137 |
| คูโรอิชิ | 黒石市 | Kuroishi-shi | 217.05 | 34,284 | 158 |
| โทวาดะ | 十和田市 | Towada-shi | 725.65 | 63,429 | 87 |
| มิซาวะ | 三沢市 | Misawa-shi | 119.87 | 40,196 | 335 |
| มุตสึ | むつ市 | Mutsu-shi | 864.12 | 58,493 | 68 |
| สึงารุ | つがる市 | Tsugaru-shi | 253.55 | 33,316 | 131 |
| อาโอโมริ (เมืองหลวง) | 青森市 | Aomori-shi | 824.61 | 294,944 | 358 |
| ฮาจิโนเฮะ | 八戸市 | Hachinohe-shi | 305.56 | 231,257 | 757 |
| ฮิรากาวะ | 平川市 | Hirakawa-shi | 346.01 | 32,106 | 93 |
| ฮิโรซากิ | 弘前市 | Hirosaki-shi | 524.20 | 177,411 | 338 |
| ทุกนคร | ทุกนคร | ทุกนคร | 4,584.81 | 1,013,321 | 221 |
คมนาคม > อากาศ

มีสนามบินสองแห่งตั้งอยู่ภายในจังหวัดอาโอโมริ ทั้งสองแห่งเป็นสนามบินขนาดเล็กสำหรับเที่ยวบินในประเทศและระหว่างประเทศจากเกาหลีเท่านั้น
ท่าอากาศยานอาโอโมริ
ท่าอากาศยานมิซาวะ
คมนาคม > รถไฟ

สายรถไฟด้านล่างนี้คือสายรถไฟของบริษัทรถไฟญี่ปุ่นตะวันออก (JR ตะวันออก) ที่ผ่านจังหวัดอาโอโมริ:
โทโฮกุชิงกันเซ็ง
สายหลักโทโฮกุ
สายหลักโออุ
สายโอมินาโตะ
สายโกโน
สายฮาจิโนเฮะ
สายสึงารุ
แหล่งข้อมูลอื่น

เว็บไซต์ทางการของจังหวัดอาโอโมริ (ในภาษาญี่ปุ่น)
เว็บไซต์ทางการของจังหวัดอาโอโมริ (ในภาษาอังกฤษ)
| ด ค ก จังหวัดอาโอโมริ |
| --- | --- | --- |
อาโอโมริ (เมืองหลวง)
| นครศูนย์กลาง |  อาโอโมริ  ฮาจิโนเฮะ  |  |
| นคร |  โกโชงาวาระ  คูโรอิชิ  โทวาดะ  มิซาวะ  มุตสึ  สึงารุ  ฮิรากาวะ  ฮิโรซากิ  |  |
| เมืองและหมู่บ้าน แบ่งตามอำเภอ |  อำเภอคามิกิตะ ชิจิโนเฮะ  โทโฮกุ  โนเฮจิ  โยโกฮามะ  รกกาโชะ  โรกูโนเฮะ  โออิราเซะ  อำเภอคิตะสึงารุ นากาโดมาริ  สึรูตะ  อิตายานางิ  อำเภอชิโมะกิตะ คาซามาอูระ  ซาอิ  โอมะ  ฮิงาชิโดริ  อำเภอซันโนเฮะ โกโนเฮะ  ชิงโง  ซันโนเฮะ  ทักโกะ  นัมบุ  ฮาชิกามิ  อำเภอนากะสึงารุ นิชิเมยะ  นิชิสึงารุ ฟูกาอูระ  อาจิงาซาวะ  อำเภอมินามิสึงารุ ฟูจิซากิ  อินากาดาเตะ  โอวานิ  อำเภอฮิงาชิสึงารุ โซโตงาฮามะ  โยโมงิตะ  อิมาเบ็ตสึ  ฮิราไน  |  |
| ด ค กเมืองเจ้าภาพเอเชียนเกมส์ |
| --- | --- | --- |
| ฤดูร้อน |  1951:  นิวเดลี  1954:  มะนิลา  1958:  โตเกียว  1962:  จาการ์ตา  1966:  จังหวัดพระนคร  1970:  จังหวัดพระนคร  1974:  เตหะราน  1978:  กรุงเทพมหานคร  1982:  นิวเดลี  1986:  โซล  1990:  ปักกิ่ง  1994:  ฮิโรชิมะ  1998:  กรุงเทพมหานคร  2002:  ปูซาน  2006:  โดฮา  2010:  กว่างโจว  2014:  อินช็อน  2018:  จาการ์ตา–ปาเล็มบัง  2022:  หางโจว  2026:  นาโงยะ  2030:  โดฮา  2034:  รียาด  |  |
| ฤดูหนาว |  1986:  ซัปโปโระ  1990:  ซัปโปโระ  1996:  ฮาร์บิน  1999:  คังว็อน  2003:  อาโอโมริ  2007:  ฉางชุน  2011:  อัสตานา-อัลมาเตอ  2017:  ซัปโปโระ |  |
ตำบลท้ายบ้าน

| ท้ายบ้าน Thai Ban |
| --- | --- |
ตำบล
วัดอโศการาม วัดพุทธที่มีชื่อเสียงในท้องถิ่น
ที่มาของชื่อ: "สุดหมู่บ้าน"
ท้ายบ้านที่ตั้งในกรุงเทพมหานครและปริมณฑล
พิกัด: 13°33′10.4″N 100°35′20.0″E﻿ / ﻿13.552889°N 100.588889°E﻿ / 13.552889; 100.588889
ประเทศ: ประเทศไทย
จังหวัด: สมุทรปราการ
อำเภอ: เมืองสมุทรปราการ
ประชากร (30 เมษายน 2567): 24,008 คน
เขตเวลา: UTC+7 (ICT)
รหัสไปรษณีย์: 10280
รหัสพื้นที่: (+66) 02
ท้ายบ้าน เป็นตำบลหนึ่งในอำเภอเมืองสมุทรปราการ จังหวัดสมุทรปราการ
ที่มาของชื่อ

ชื่อ "ท้ายหมู่บ้าน" มีความหมายตามตัวอักษรว่า "สุดหมู่บ้าน" เพราะในสมัยรัชกาลที่ 5 (รัชกาลที่ 5) พื้นที่นี้ถูกมองว่าเป็นพื้นที่ห่างไกลจากตัวเมืองสมุทรปราการ ซึ่งในสมัยนั้นเรียกกันว่า "ปากน้ำ" ในเวลานั้นตำบลนี้มีชื่อว่า "ท้ายบ้านตลาด" (ตลาดท้ายบ้าน) และภายหลังจึงเรียกสั้น ๆ ว่า "ท้ายบ้าน"
ภูมิศาสตร์

พื้นที่ใกล้เคียงเรียงตามทิศเข็มนาฬิกา ได้แก่ ปากน้ำ ท้ายบ้านใหม่ และบางปูใหม่ ซึ่งทั้งหมดอยู่ในเขตอำเภอเมืองสมุทรปราการ และแหลมฟ้าผ่า ในอำเภอพระสมุทรเจดีย์ (ข้ามแม่น้ำเจ้าพระยา) ทางทิศใต้ติดกับอ่าวกรุงเทพ (ส่วนบนของอ่าวไทย)
การปกครอง > การปกครองส่วนกลาง

พื้นที่ทั้งหมดอยู่ภายใต้การปกครองของเทศบาลตำบลบางปู
การปกครอง > การปกครองส่วนท้องถิ่น

ตำบลท้ายบ้านแบ่งการปกครองออกเป็น 7 หมู่บ้าน
ประชากร

ณ วันที่ 30 เมษายน พ.ศ. 2567 มีประชากรทั้งหมด 24,008 คน (ชาย 11,671 คน หญิง 12,337 คน) ใน 11,688 ครัวเรือน
สถานที่สำคัญ

วัดอโศการาม
วัดราษฎร์โพธิ์ทอง
วัดทองคง
โรงเรียนหาดอมราอักษรลักษณ์วิทยา
โรงเรียนอนุบาลท้อรักทุ่งตะโกน
โรงพยาบาลส่งเสริมสุขภาพตำบลท้ายบ้าน
วงเวียนหาดอมรา
สถานที่สำคัญ > สถานที่ใกล้เคียง

สถานตากอากาศบางปู
นิคมอุตสาหกรรมบางปู
สถานีรถไฟฟ้าเคหะ (E23)
คัง ฮัน-นา

| คัง ฮัน-นา |
| --- | --- |
ฮันนาในปี 2022
เกิด:  (1989-01-30) 30 มกราคม ค.ศ. 1989 (35 ปี) โซล, เกาหลีใต้
การศึกษา: มหาวิทยาลัยจุงอัง
อาชีพ: นักแสดง
ปีปฏิบัติงาน: 2009–ปัจจุบัน
ตัวแทน: KeyEast

ชื่อเกาหลี
ฮันกึล: 강한나
ฮันจา: 姜漢娜
อาร์อาร์: Gang Han-na 
เอ็มอาร์: Kang Hanna 
 
คัง ฮัน-นา (เกิด 30 มกราคม 1989) เป็นนักแสดงชาวเกาหลีใต้   เธอรับบทนำในภาพยนตร์และซีรีส์ทางโทรทัศน์หลายเรื่อง ได้แก่ ข้ามมิติ ลิขิตสวรรค์ (2016), Rain or Shine (2017), ย้อนเวลารักภรรยาคนเดิม (2018), สตาร์ทอัพ (2020) และ รูมเมตฉันคือคุณชายจิ้งจอก (2021)
ชีวิตในวัยเด็กและการศึกษา

คัง ฮัน-นา ได้รับทั้งปริญญาตรีและปริญญาโทสาขาการละครจากมหาวิทยาลัยจุงอัง
อาชีพ > 2009–2015: จุดเริ่มต้นอาชีพ

ฮันนาเปิดตัวในภาพยนตร์สั้นเรื่อง Last Homecoming และ King of Guitar ทั้งสองเรื่องในปี 2009
ในปี 2013 เธอเริ่มมีบทบาทเล็กน้อยจากภาพยนตร์เรื่อง Fasten Your Seatbelt Commitment และ Friend: The Great Legacy ในปีเดียวกัน เธอได้เปิดตัวทางโทรทัศน์ในละครเรื่องMiss Korea
ฮันนาได้รับบทนำครั้งแรกในภาพยนตร์เรื่อง Empire of Lust โดยรับบทเป็นกีแซง เธอได้แสดงในภาพยนตร์สั้นเรื่อง Stand ในปีเดียวกัน
อาชีพ > 2016–ปัจจุบัน: ความนิยมที่เพิ่มขึ้น

เธอเริ่มมีชื่อเสียงจากบทบาทในฐานะราชินีผู้ชั่วร้ายในละครประวัติศาสตร์เรื่อง Moon Lovers: Scarlet Heart Ryeo และเธอยังได้เสนอชื่อเข้าชิงรางวัล"Excellence Award, Actress in a Fantasy Drama" ในงาน SBS Drama Awards 2016 และ "Best New Actress" ในงาน Baeksang Arts Awards ครั้งที่53
จากนั้นเธอได้รับเลือกให้แสดงในละครโรแมนติกเรื่อง Rain or Shine ในปี 2017 ในปีเดียวกันนั้น เธอยังได้รับบทรองในละครจีนเรื่อง Candle in the Tomb: Mu Ye Gui Shi
ในปี 2018 ฮันนาได้แสดงในละครโรแมนติกคอมเมดี้เรื่องFamiliar Wife
ในปี 2019 เธอได้แสดงในละครระทึกขวัญเรื่อง Designated Survivor: 60 Days สร้างมาจากซีรีส์อเมริกัน Designated Survivor ในปีเดียวกันเธอยังได้แสดงละครสั้นของDrama Stageเรื่องWoman with a Bleeding Ear
เธอยังได้รับการยืนยันให้เข้ารับตำแหน่ง Volume Upในฐานะดีเจคนใหม่โดยเริ่มตั้งแต่ 6 มกราคม 2020
เมื่อปี 2020 เธอได้แสดงละครเรื่อง Start-Up ทางช่องtvN ในบทบาทของนักธุรกิจหญิงที่ประสบความสำเร็จ ในเดือนตุลาคม 2020 สัญญาของเธอกับแฟนตาจิโอได้สิ้นสุดลง และเธอได้เซ็นสัญญาใหม่กับKeyEast
ในปี 2021 เธอได้แสดงในซีรีส์เรื่อง My Roommate Is a Gumiho
ในปี 2022 เธอได้รับเลือกให้แสดงในซีรีส์ดราม่าอิงประวัติศาสตร์ใน Bloody Heart (หรือที่รู้จักในชื่อ Red Single Heart) ทางช่องKBS2 ร่วมกับอีจุนในเรื่องเธอรับบทเป็น ยูจอง
ผลงานการแสดง > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2009 | Last Homecoming | ซ็อน-ยัง | ภาพยนตร์สั้น |  |
| 2009 | King of Guitar | ยอง-จิน | ภาพยนตร์สั้น |  |
| 2011 | Coming Out | จอง-อู | ภาพยนตร์สั้น |  |
| 2013 | Fasten Your Seatbelt | แมรี่ |  |  |
| 2013 | Commitment | พนักงานชั่วคราวของวาฟเฟิลเฮาส์ |  |  |
| 2013 | Friend: The Great Legacy | อา-ราม |  |  |
| 2014 | No Tears for the Dead | ครูสอนอนุบาล |  |  |
| 2015 | Empire of Lust | กา-ฮี |  |  |
| 2015 | Informality | เสียงนักเรียนหญิง | ภาพยนตร์สั้น |  |
| 2015 | Stand | คัง ฮัน-นา | ภาพยนตร์สั้น |  |
ผลงานการแสดง > ละครโทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2013–2014 | Miss Korea | อิม ซอน-จู |  |  |
| 2015 | To Be Continued | ครู |  |  |
| 2015–2016 | My Mom [ko] | คัง ยูรา |  |  |
| 2016 | Secret Healer | ควีนปาร์ค | คามีโอ (ตอนที่ 17–19) |  |
| 2016 | ข้ามมิติ ลิขิตสวรรค์ | เจ้าหญิงวังยอน-ฮวา |  |  |
| 2017 | Rain or Shine | จอง ยู-จิน |  |  |
| 2018 | Familiar Wife | ลี ฮเย-วอน |  |  |
| 2019 | Designated Survivor: 60 Days | ฮันนากยอง |  |  |
| 2019 | Drama Stage – Woman with a Bleeding Ear | คิมซูฮี |  |  |
| 2020 | เส้นทางดาว | เจสสิก้า | คามีโอ (ตอนที่ 9) |  |
| 2020 | สตาร์ทอัพ | ว็อน อิน-แจ |  |  |
| 2021 | รูมเมตฉันคือคุณชายจิ้งจอก | ยัง ฮเย-ซ็อน |  |  |
| 2022 | Bloody Heart | ยูจอง |  |  |
ผลงานการแสดง > เว็บซีรีส์

| ปี | ชื่อ | บทบาท | อ้างอิง |
| --- | --- | --- | --- |
| 2017 | Mu Ye Gui Shi | Li Ruohua |  |
| 2021 | Bite Sisters | Han Yi-na |  |
ผลงานการแสดง > รายการทีวี

| ปี | ชื่อ | อ้างอิง |
| --- | --- | --- |
| 2019 | In Search of Lost Time |  |
| 2019 | Hon-Life: Satisfaction Project |  |
| 2020 | Shall We Write Love? The Romance |  |
วิทยุ

| ปี | ชื่อ | หมายเหตุ | อ้างอิง |
| --- | --- | --- | --- |
| 2020–2021 | Kang Han-na's Volume Up | 6 มกราคม 2020 ถึง 31 ตุลาคม 2021 |  |
รางวัลและการเสนอชื่อเข้าชิง

| รางวัล | ปี | สาขา | ผลงาน | ผล | อ้างอิง |
| --- | --- | --- | --- | --- | --- |
| Baeksang Arts Awards | 2017 | Best New Actress – Television | Moon Lovers: Scarlet Heart Ryeo | เสนอชื่อเข้าชิง |  |
| KBS Entertainment Awards | 2020 | New DJ of the Year Award | Kang Han-na's Volume Up | ชนะ |  |
| SBS Drama Awards | 2016 | Excellence Award, Actress in a Fantasy Drama | Moon Lovers: Scarlet Heart Ryeo | เสนอชื่อเข้าชิง |  |
| SBS Entertainment Awards | 2018 | Best Challenge Award | Running Man | เสนอชื่อเข้าชิง |  |
แหล่งข้อมูลอื่น

Official website at KeyEast (ในภาษาเกาหลี)
แม่แบบ:KeyEast
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี
ตู่พุทธพจน์

ตู่พุทธพจน์ หมายถึง การอ้างพระพุทธพจน์ผิด ๆ ถูก ๆ
ตู่พุทธพจน์ ใช้เรียกการที่พูดหรือเขียนข้อความหรือข้อธรรมไปตามความคิดเห็นของตนเองแล้วอ้างว่านี่เป็นพระพุทธพจน์ เป็นคำที่พระพุทธเจ้าตรัสสอนไว้ จะอ้างด้วยไม่รู้ ด้วยเข้าใจผิด หรือด้วยจงใจก็ตาม หากข้อที่อ้างถึงนั้นมิใช่พระพุทธพจน์ มิใช่พระดำรัสของพระพุทธเจ้า หรือใช่บ้างไม่ใช่บ้าง หรือนำมาอ้างผิด ๆ ถูก ๆ ชื่อว่าตู่พุทธพจน์ได้ทั้งสิ้น เรียกการตู่พุทธพจน์แบบนี้อีกอย่างหนึ่งว่า จับใส่พระโอษฐ์
ตู่พุทธพจน์ จัดเป็นการกระทำที่ไม่เหมาะ ไม่ควร เป็นกรรมหนัก คล้ายกับกล่าวตู่พระพุทธเจ้าด้วยคำไม่จริง
ชินอิจิกับปริศนาเกียวโตชินเซ็นกุมิ

ชินอิจิกับปริศนาเกียวโตชินเซ็นกุมิ (DETECTIVE CONAN DRAMA  SPECIAL 4 : SHINICHI KUDO-KYOTO SHINSENGUMI MURDER CASE)เป็นภาพยนตร์ตอนพิเศษของยอดนักสืบจิ๋ว โคนัน ซึ่งเป็นแบบคนแสดงจริง ภาคที่ 4
ออกอากาศครั้งแรกในประเทศญี่ปุ่นเมื่อเดือนเมษายนปี 2012 เป็นละครโทรทัศน์แบบ Tanpatsu หรือ ‘ละครพิเศษ’ ที่สร้างขึ้นต่อจาก ‘ยอดนักสืบจิ๋วโคนัน’ เวอร์ชันคนแสดง ภาคพิเศษ 1 (2006): จดหมายท้าทายถึงคุโด้ ชินอิจิ บทนำก่อนอำลา (Detective Conan: Kudo Shinichi’s Written Challenge: The Good-bye Prologue), ภาคพิเศษ 2 (2007): เผชิญหน้าองค์กรชุดดำ (Kudo Shinichi Returns! Showdown with the Black Organization) ที่มี โอกุริ ชุน (Oguri Shun) แสดงเป็น คุโด้ ชินอิจิ, ภาคพิเศษ 3 (2011): ชินอิจิปะทะปริศนาวิหคมรณะ (Challenge to Kudo Shinichi: Riddle of the Mysterious Legendary Bird) และ ซีรีส์โทรทัศน์แบบ Renzoku หรือ ‘ละครทั่วไป’ ในชื่อ ‘Challenge to Kudo Shinichi’ (2011) ที่มีการเปลี่ยนนักแสดงไปหลายตัวละครด้วยกันจากสองภาคแรก เช่น มิโซบาตะ จุนเปย์ (Mizobata Junpei) มาแสดงเป็น คุโด้ ชินอิจิ แทน โอกุริ ชุน เป็นต้น
สำหรับ ภาคพิเศษ 4 (2012): ชินอิจิกับปริศนาเกียวโตชินเซ็นกุมิ นี้ยังคงใช้นักแสดงส่วนใหญ่จากเวอร์ชันละครซีรีส์ทางโทรทัศน์แบบ Renzoku ‘Challenge to Kudo Shinichi’ ได้แก่ มิโซบาตะ จุนเปย์  เป็น คุโด้ ชินอิจิ, คุซึนะ ชิโอริ เป็น โมริ รัน, โทริ มัทสึซากะ เป็น ฮัตโตริ เฮย์จิ และ เรย์ โอคาโมโตะ เป็น โทยามะ คาซึฮะ
มีคดี 2 คดีเกิดขึ้นคือ -คดีฆาตกรรมให้ห้องปิดตายความสูง 10,000 เมตร- และ -คดีปริศนากองถ่ายภาพยนตร์-
ตัวละคร > ตัวละครหลัก

คุโด้ ชินอิจิ แสดงโดย มิโซบาตะ จุนเปย์
โมริ รัน แสดงโดย คุซึนะ ชิโอริ
โมริ โคโกโร่ แสดงโดย จินไน ทาคาโนริ
ฮัตโตริ เฮย์จิ แสดงโดย มัตสึซากะ โทโอรุ
โทยามา คาซึฮะ แสดงโดย โอคาโมโตะ เรย์
ทาคางิ วาตารุ
ซาโต้ มิวาโกะ
คดีฆาตกรรมในห้องปิดตายความสูง 10,000 เมตร

เป็นตอนที่ดัดแปลงมาจากมังงะ เล่มที่ 21 File 4-7 (File 204-207) หรือ อนิเมชั่นตอนที่ 162 : ห้องปิดตายลอยฟ้า คดีแรกของคุโด้ ชินอิจิ (ตอนพิเศษ 1 ชั่วโมง)
แต่จะมีความแตกต่างกับต้นฉบับคือ สารวัตรเมงูเระ จูโซ เปลี่ยนเป็น หมวดซาโต้ มิวาโกะ แทน
คดีฆาตกรรมในห้องปิดตายความสูง 10,000 เมตร > เนื้อเรื่องคดีฆาตกรรมในห้องปิดตายความสูง 10,000 เมตร

ในเมืองเกียวโต ฮัตโตริ เฮย์จิ กำลังเข้าฉากแสดงหนังพีเรียดย้อนยุคเรื่อง “วันพักผ่อนของเรียวมะ (Ryoma’s Holiday)” ในบท Sōji Okita คาซึฮะ ส่งข้อความไปบอกกับ รัน และชวน รัน กับ ชินอิจิ ว่าน่าจะลองมาดูที่กองถ่ายหน่อยว่าการถ่ายทำเป็นอย่างไรบ้าง รันบอกเรื่องนี้กับชินอิจิ และเดินทางไปยังเกียวโต
ในระหว่างโดยสารเครื่องบินไปยังเกียวโต รันได้ฝันถึงเหตุการณ์ฆาตกรรมไม่คาดฝันเมื่อ1ปีก่อน เมื่อเจอเข้ากับศพในห้องน้ำของเครื่องบิน เมื่อพบศพ เจ้าหน้าที่ฝ่ายสืบสวน ทาคางิ และ ซาโต้ ที่บังเอิญโดยสารเที่ยวบินนี้พอดี ก็เริ่มต้นการสอบสวนคดีขึ้น ผุ้ตายคือ โอตากะ คาซึฮิโระ เป็นช่างภาพ เขาเคยได้รางวัลภาพข่าวดีเด่นเมื่อปีก่อน สาเหตุการเสียการเสียชีวิตมาจาก บาดแผลที่ไขสันหลัง อาวุธคือของที่มีปลายแหลม ก่อนที่ผู้ตายจะถูกฆ่า เขาถูกวางยาให้หมดสติก่อน ผู้ต้องสงสัยมี 4 คน จากการที่คุโด้ ชินอิจิ นั่งอยู่ที่ที่นั่งหลังสุด และเห็นผู้ต้องสงสัยที่มาเข้าห้องน้ำ 4 คน และไม่พบ ฟิลม์ ที่น่าจะอยู่ในกระเป๋าเสื้อของผู้ตาย